ועדת המדע והטכנולוגיה, כנסת 16, פרוטוקול מספר 107, 2004-11-16 11:30

לאה נס: בוקר טוב, אני מתכבדת לפתוח את הישיבה במסגרת היום הבינלאומי לזכויות אנשים עם מוגבלויות כאשר מטרת הישיבה היא לקדם הקמת מאגר מידע ארצי לטכנולוגיות מסייעות לאנשים עם מוגבלויות.

לאה נס: אוכלוסיית הנכים בישראל המונה למעלה מ-500,000 איש ובהם כ-90,000 נכים קשישים מתמודדת יום-יום עם מכשולים, הן פיזיים והן נפשיים, בכל תחומי החיים.

לאה נס: בזכות המודעות הגוברת לזכויות האזרח גברה גם המודעות לצרכים של אנשים עם מוגבלויות.

לאה נס: מתנהלת עבודה במהלך השנים האחרונות וגם החלטת ממשלה להקמת המאגר.

לאה נס: ישנם גופים וארגונים רבים שיש להם מאגרים, כל שצריך זה לרכז זאת תחת משרד או מערכת ממשלתית.

לאה נס: אסור לתת לזמן לחלוף עד מיסודו של המאגר הזה שיכול לעזור מאוד לאוכלוסיית הנכים.

לאה נס: הוא כבר חלף.

לאה נס: אני חושבת שביום החשוב הזה אנו חייבים לקבוע מועד להקמת המאגר.

לאה נס: זה לא כל כך מורכב, וגם לא עולה כל כך הרבה כסף.

לאה נס: במהלך הישיבה נתעדכן מגורמי ממשלה על מימוש מיידי של החלטת הממשלה.

לאה נס: אני רוצה לברך את חבר הכנסת הרב נסים דהן, שר הבריאות לשעבר, שעומד בראש השדולה לשילוב אנשים עם מוגבלות בחברה ועומד מאחורי כל היום החשוב הזה בכנסת.

לאה נס: הוא יצטרף אלינו במהלך הישיבה.

לאה נס: כל ועדות הכנסת מקדישות ישיבה אחת בנושא, והוא מתרוצץ ביניהן ומקדם את מה שהוא מקדם במשך כל השנה.

לאה נס: אני רוצה לציין כי הישיבה משודרת בערוץ הכנסת, מועברת באתר האינטרנט, מתורגמת לשפת הסימנים ובחדר קיימת מערכת הגברה מיוחדת לאנשים כבדי שמיעה ולציין שהיום הוא יום התרמה "הטו אוזן לדממה".

לאה נס: נתחיל ברשימת הדוברים הראשונית, ד"ר לבל, בבקשה.

דינה לבל: אני שמחה על קיום הישיבה, בעיקר מפני שישראל מפגרת בנושא הנדון אחרי ארצות הברית לפחות ב-15 שנה.

דינה לבל: 15 שנה בחיי אדם זה המון זמן.

דינה לבל: אתן סקירה כללית שנוגעת בתחום; נעשו חוקים במה שקשור להנגשת שירותים ציבוריים, ואמצעי עזר וטכנולוגיות מפתחות הם בפיתוח ובדחיפה.

דינה לבל: החוקים להנגשת מקומות עבודה נמצאים בהתחלה של פיתוח.

דינה לבל: הגיעו למסקנה שהיום לא מספיק לתת תרופות וסל תרופתי, כי אדם לא צריך להיות רק בריא, אלא הוא צריך להיכנס בחזרה לחברה.

דינה לבל: כל הנושאים האלה עוד לא מפותחים כאן, בארצנו.

דינה לבל: הגיעו למסקנה גם בארצות המערב שזה לא מספיק שלאדם יש כסא גלגלים, כי אם הבניין שאליו הוא מגיע לא נגיש, זה לא יעזור לו.

דינה לבל: לכן צריך להיות שילוב, הם טוענים שצריכה להיות אינטגרציה בין העזרים, והארצות המערביות כבר נגעו בנושאים האלה.

דינה לבל: בארה"ב עכשיו יוצא חוק להנגשת ספרי לימוד, הופכים את הכל לספרים דיגיטליים, שכל אחד יוכל להיכנס וללמוד את זה באיזה צורך שיש לו.

דינה לבל: עוד דבר, הם הגיעו למסקנה שיש לעשות מרכזי מידע שמשלבים את המידע לרווחת האדם עם המוגבלויות, ולא רק מנתבים כל אחד לכיוון שלנו.

דינה לבל: עובדה שיש ארגון אירופאי של שמונה מדינות כרגע, ועושה מאגר מידע ל-50,000 מוצרים של כספים של 30 ביליון יורו שמסתובבים.

דינה לבל: מרכזים את זה שמונה מדינות.

דינה לבל: אנו בישראל גם שייכים לזה, הנציג שלנו שם זה נורמן לורנס, שהיה צריך להגיע היום, והוא האיש שמכיר את כל הנושאים שקשורים לארגון האירופאי וכל הנושא של מרכזי מידע משולבים ומרוכזים זה כבר בפעילות.

דינה לבל: אנחנו, קבוצה של מספר אנשים, הגענו להחלטה ומסקנה שאנו רוצים לבקש מכבודך לפנות לראש הממשלה ולדחוף את הנושא של מרכז מידע ממלכתי לרווחת אנשים עם מוגבלויות.

דינה לבל: מרכז מידע כזה לא רק יעזור במידע לאנשים עם מוגבלויות, אלא יקטין את הפער הדיגיטלי שעליו אנו מדברים לאוכלוסיות שונות בארץ ואת הפער הדיגיטלי בינינו לארצות המערב המפותחות, שזה גם פער דיגיטלי קיים, ולא מוצדק שיהיה קיים.

דינה לבל: בארץ הנציבות לשוויון אנשים עם מוגבלות, מספר משרדי ממשלה, מספר גורמים בארץ החלו בפיתוח מרכזי מידע.

דינה לבל: הבעיה היא שהוצאות כרוכות במרכז מידע, והכפילויות שבזה גורמת קודם כל לבזבוז משאבים.

דינה לבל: שנית, מי שעוסק באינטרנט יודע כמה קשה למצוא מידע.

דינה לבל: כיום במקום לרוץ ממשרד ממשלתי, יצטרכו לרוץ על האינטרנט ולהתחיל לחפש.

דינה לבל: המידע עדיין לא זמין ועדיין מפוזר ולא שמיש כדי להשתמש בו בחיי היום-יום.

דינה לבל: בגלל חשיבות מרכז מידע כזה לרווחת חיים של אנשים עם מוגבלויות ובגלל המחויבות של המדינה לדאוג לאזרחיה והתייחסות המערב לנושא, אנו מציעים ומבקשים להקים מרכז כזה בחסות הממשלה.

דינה לבל: ההצעה היא להקים פורטל מידע ממלכתי שירכז, יתאם ויפיץ מידע מזין ושימושי לרווחת אנשים עם מוגבלויות.

דינה לבל: הוא יהיה בחסות משרד על ממשלתי שלא יהיו לו בעיות של תקציבים וריבים שכולם נלחמים, אלא משהו עליון שיחלק את המשאבים האלה.

דינה לבל: אנו רוצים שבגוף המוביל של מרכז המידע הזה יהיו נציגים של גופים ממשלתיים אך גם ארגונים, עמותות, האקדמיה וכל מי שעוסק במרכזי מידע כאלה.

דינה לבל: מטרתו היא לתאם את הצגת המידע ופעילויות בין גופים שונים.

דינה לבל: יש גופים כמו מת"ח, שפיתח נושא להורים, רוב האנשים יציגו את הפעילויות הקיימות שלהם.

דינה לבל: יש גורמים שונים שעוסקים בנושאים שונים.

דינה לבל: יש לתאם ביניהם, לעבד את המידע ולגשר בינו לבין צרכני המידע.

דינה לבל: יש להנגיש את המידע לאנשים עם מוגבלויות שונות, כך שכל אחד יכול לעלות על הרשת, לקבל את זה.

דינה לבל: יש לספק את המידע בעברית פשוטה ובשפות שונות.

דינה לבל: לורנס ביקש ממני לומר היום שהארגון האירופאי מעוניין לשתף את ישראל, לשתף פעולה, לתת משאבים, אך מרכז מידע כזה צריך להיות גם באנגלית, אחרת ישראל שוב תהיה מבודדת.

דינה לבל: היא צריכה להיות חלק מהקהילה העולמית.

דינה לבל: בארגון כיון נמצאות שמונה מדינות.

דינה לבל: רק אנגליה זו מדינה שדוברת אנגלית.

דינה לבל: כל מדינה אחרת עושה במספר שפות – השפה של המדינה שלה, השפה הבינלאומית, האנגלית.

דינה לבל: אנחנו צריכים לעשות את זה בערבית, רוסית, אמהרית במקביל, ולא לתרגם רק חלק מהדברים.

דינה לבל: אנו צריכים להפוך את המידע לשקוף, נגיש ושמיש.

דינה לבל: מישהו צריך לרכז את זה, ולהגיד, אם אני צריכה כסא גלגלים, לאן אני פונה, מה אני עושה.

דינה לבל: יש לעבד את המידע, את זה הפורטל צריך לעשות, ולהפוך לזמין.

דינה לבל: צריך לספק את המידע לצרכנים על גבי הרשת, אך לא רק על גבי הרשת, כי לא לכל אחד המחשב זמין.

דינה לבל: יש עכשיו בפקסים, צריך כך שכל אחד יוכל לקבל את המידע בצורות שונות.

דינה לבל: בנוסף לזה מטרת מרכז המידע היא גם לוודא את עדכון המידע, להדריך ולהנחות את הציבור להיות צרכני מידע.

דינה לבל: היום זה כישורים חדשים - אדם צריך לדעת איך להשתמש במידע, איך לאסוף את המידע, איך לסנן אותו, וזה כישורים שצריך ללמוד.

דינה לבל: צריך לתמוך ולהפיץ את המידע על קיום המרכזים השונים של הפורטל עצמו.

דינה לבל: יש גם לדאוג לקיום של מימון של אחזקת הפורטל על כל שלוחותיו על ידי גורמים ממשלתיים ולא על ידי הארגונים.

דינה לבל: מבנה הפורטל; יש ארגונים רבים שדואגים לנגישות, למידע על טכנולוגיות מסייעות, יש מידע על משרדי ממשלה, מידע על חוקים, יש מכונים ומרכזי טיפול.

דינה לבל: כל זה צריך להיות מרוכז על ידי הפורטל הזה, מרכז המידע שיסנן ויפיץ ויהפוך את המידע לזמין.

דינה לבל: החזון שלנו הוא שאנו מאמינים שמרכז מידע כזה ישרת לא רק אנשים עם מוגבלויות, אלא ייתן גם מידע זמין ושמיש לרבים אחרים שלא נכלל בקטגוריה כמו מבוגרים, עולים חדשים ומי שיש להם קשיי שפה.

דינה לבל: המרכז הזה יהיה לכולם, כמו ששיפועים במדרכות, שנבנו לאנשים עם עגלות נכים, משמשים גם אמהות עם עגלות ילדים, לסקטים, לאופניים, בעצם זה משמש את כל הקהל ולא רק את קהל היעד אליו זה נבנה.

דינה לבל: המשתתפים ברעיון ובהצעה הם מר דרור רותם, מר נחמן פלוטניצקי, יובל וגנר, גילה גרטל, גברת שי-לי שפיגלמן ואני, שיציגו ברגעים הקרובים.

דינה לבל: ד"ר פלדמן, לפני שאני מעבירה אלייך להתחיל עם המצב הקיים, אני רוצה להציג גם אתר שבנינו באוניברסיטת תל אביב.

דינה לבל: כרגע הוא אתר המידע היחידי בארץ המרכז מידע כללי, כי לנו אין מוצרים, אנו לא מוכרים מוצרים, על טכנולוגיה שיקומית.

דינה לבל: הוא מומן על ידי אוניברסיטת תל אביב, איסוף הנתונים זה על ידי הסטודנטים לריפוי בעיסוק.

דינה לבל: נמצאים פה אפילו שניים שעזרו בהקמה – סיגל וקס ואיילת שתחזקה את המרכז הזה.

דינה לבל: הוא המרכז שכבר ב-98' היה נגיש לאנשים עם מוגבלויות שונות.

דינה לבל: יש לנו כאן אישור של מייקרוסופט, הוא נגיש.

דינה לבל: יכול להיות שעכשיו יש עוד דברים.

דינה לבל: הייתי רוצה להראות בו את הארגון של המידע, אני חושבת שזה הייחוד שלו, כי זה לא מאורגן על פי המודל הרפואי, לפי בעיות של אנשים, אלא לפי המודל התפקודי.

דינה לבל: אפשר למצוא כלים לכתיבה, לאמצעי תקשורת לפי הנושא התפקודי.

דינה לבל: אפשר גם למצוא את כל המידע הזה לפי המודל הרפואי, אך הוא לא בנוי כך.

דינה לבל: כאן, למשל, מרוכזים מספר נושאים הקשורים לתקשורת.

דינה לבל: אחר כך לכל נושא יש דף נפרד שמראה את המטרה, את תיאור המוצר, את המשווק.

דינה לבל: אתם לא רואים כאן את השימוש ותמונה.

דינה לבל: יש לנו מידע נוסף - קורסים, סדנאות, עמותות וארגונים.

דינה לבל: כמובן, עכשיו זה פחות פעיל, כי השנה לא היו לנו תקציבים לזה, אך בשמחה אעביר אותו הלאה ואתן למישהו שרוצה לנהל אותו.

דינה לבל: אנו כאוניברסיטה נשמח לעזור ולתמוך בנושא.

דינה לבל: כיום זה השם של האתר, נכנסים בו לפי הסטטיסטיקה שיש לנו כ-500 אנשים ביום.

דינה לבל: זה סימן שיש צורך במרכז כזה.

דינה לבל: אני רוצה גם להודות לסטודנטים שלא תמיד נהנו לעבוד קשה כל כך ולעשות את זה, אך הם למדו מזה ושימשו את הקהיליה, וגם הם עצמם יכולים להשתמש בזה אחר כך.

לאה נס: תודה לך, אני שמחה לברך שוב את חבר הכנסת הרב נסים דהן, שר הבריאות לשעבר, שעומד בראש השדולה לשילוב אנשים עם מוגבלויות, הוא גם עומד אחרי כל היום החשוב הזה, והוא עובר מוועדה לוועדה.

לאה נס: בבקשה.

נסים דהן: אני רוצה להודות לך, גברתי היושבת ראש, על ההיענות הנפלאה שלך לקיםי את הדיון של יום הנכה.

נסים דהן: אני רוצה להזכיר לכולם שהכנסת עשתה מסורת זו השנה השנייה שאנו מקיימים את יום הנכה הבינלאומי בסמיכות ל-2 בדצמבר.

נסים דהן: ההצעה לקיים את יום הנכה הבינלאומי בישראל היתה של ד"ר פלדמן.

נסים דהן: הצעה נפלאה, הכנסת כולה התגייסה לקיים את יום הנכה הבינלאומי בסמיכות לתאריך שנקבע, רק בגלל סדרי הדיון בכנסת עשינו את זה מוקדם יחסית, אך מוטב מוקדם מאשר מאוחר.

נסים דהן: כל ועדות הכנסת והמציאה בשיתוף נשיא המדינה במליאה ידונו סביב יום הנכה הבינלאומי.

נסים דהן: הנושא שנבחר על ידי העמותות והנציגים של אנשים עם מוגבלויות לוועדת המדע הוא הטכנולוגיות שיכולות להקל את החיים ולשלב את האנשים עם מוגבלות כאחד האדם.

לאה נס: הנושא הוא להקים את מאגר המידע לאלתר.

לאה נס: אנו בפיגור של 15 שנה אחורה.

נסים דהן: אני שמח אם תוצאה של הדיון הזה היום תהיה שהקמת המאגר הזה תהיה לאלתר, וימצאו המשאבים המתאימים על ידי משרד האוצר כדי שהאתר הזה יקום ויהיה גם המימון שיוכל להחזיק אותו, שהוא הרבה יותר זול בדרך כלל – הקמה עולה המון בדרך כלל.

נסים דהן: אני רוצה להודות לכם, כל המשתתפים, לגברתי היושבת ראש, ליועצת של השדולה שמלווה את השדולה כל השנה, לד"ר דינה לבל על העבודה הנפלאה שעשתה והגישה לנו, לד"ר פלדמן.

נסים דהן: תמשיכי עם יוזמות כאלה, לא רק פעם בשנתיים.

דינה פלדמן: יש הרבה, אתה קיבלת את זה.

דינה פלדמן: יש עוד הרבה אחרים שעובדים.

נסים דהן: אשמח לעזור גם ביוזמות אחרות, אם צריכים את עזרתי.

נסים דהן: תודה רבה לכולם.

דינה פלדמן: נושא הקמת מסד נתונים בעניין אנשים עם מוגבלות מתגלגל, לפי מה שסיפרו לי ותיקי האומה, כמה שנים טובות, והגיע לממשלה כמה פעמים ונדון בפורומים שונים מספר פעמים.

דינה פלדמן: אני נכנסתי לתמונה בהבנת חשיבות העניין כשהתחלתי להיות נציבה, אך בפועל קיבלתי את המינוי הפורמלי להתעסק בנושא בהחלטת ועדה לביקורת המדינה, ועדת השרים, על פי החלטת ועדת שרים לביקורת המדינה מ-26.1.2004 קיבלתי מינוי לכהן בראש ועדה בין משרדית שאליה צירפתי גם נציגי ארגונים ועמותות שתדון בכל הנושא של מסד נתונים בנוגע לאנשים עם מוגבלות.

דינה פלדמן: בישיבות המנדט היה להקים מאגר נתונים בנושא אנשים עם מוגבלות בישראל ולערוך סקר מקיף לגבי אנשים עם מוגבלות בישראל.

דינה פלדמן: תוך כדי עבודת הוועדה הסתבר לנו שיש שני ערוצים מרכזיים של פעולה; אחד הוא כמותי, ויש מערכת שלמה שלא אכנס אליה, שנדונה בישיבה הקודמת והגענו להסכמה שאנו צריכים להידבר עם האוצר.

דינה פלדמן: הדברים מאוד פרקטיים.

דינה פלדמן: צריך שיגיע הצ'ק, והוא לא גדול, בכל העניין של מסד נתונים כמותי.

דינה פלדמן: בזה מעורבים כולם.

דינה פלדמן: לא אכנס לנושא הזה, אני רוצה להתרכז במאגר המידע האיכותני, שעוסק בנושא של זכויות, פסיקה, חקיקה, שירותים, ארגונים, אביזרים, מה שדובר כאן, ותודה לך על המבוא הזה, זה מקל עליי את העבודה.

דינה פלדמן: מסתבר שבמדינת ישראל יש הרבה מרכזי מידע כאלה, חלקם מאוד מתקדמים וטובים.

דינה פלדמן: הייתי רוצה להעביר מסר שמאוד חשוב לי; לא הייתי רוצה שבמהלך הזה ישתמע שערכם של מאגרי המידע והאתרים שמפתח כל גוף הוא מיותר.

קריאה: להפך, אנו מדברים על לרכז – לכל גוף תהיה הנישה שלו, אך זה חייב להיות בבית אחד, באתר אחד.

דינה פלדמן: כמוך, יש לי האידיאל, וכל שנותיי בנציבות אני עוסקת בלתאם ולממש פנטזיה של ממלכתיות.

דינה פלדמן: חשוב לי להדגיש; יש מרכזים מיוחדים, שזכותם המלאה להמשיך ולהתמקצע.

דינה פלדמן: חשוב שהציבור יידע עליהם, וזכותו תהיה להיכנס לכל אתר ואתר של כל גוף.

דינה פלדמן: המהלך הגדול, שאנו רוצים ללכת על פורטל, אין משמעותו שאנו מזניחים את הפיתוחים הספציפיים.

דינה פלדמן: למשל, בנושא של עתיד יש עוד מרכזים ועמותות שעוסקות בנושא של אביזרים וזה תחום עניינם, ולא הייתי רוצה להוריד מערכם.

דינה פלדמן: הרשימה שהיתה כאן היא חלקית.

דינה פלדמן: התחלנו לעשות מיפוי.

דינה פלדמן: עכשיו נודע לנו שמשרד הבריאות מקים מאגר מידע ממוחשב חדש בנושא של אביזרים.

דינה פלדמן: התהליך כל כך דינמי, שחלק מהעניין הוא למפות ולראות מי בשטח.

דינה פלדמן: חייבים שיהיה איזה פורטל.

דינה פלדמן: יש הפורטל הטכנולוגי, שאני מבינה ממנו מעט, יש ההנגשה שלו, יש התכנים שיש להיכנס אליו ויש השירות המידענות שחייב להינתן, אחרת זה דבר שהרבה מאוד אנשים לא מסוגלים להיכנס אליו.

דינה פלדמן: בנושא הפורטל, לשמחתי הרבה, יש לנו שותפות אמיצה, מה שאני לא יכולה לומר לגבי כל נושא, עם ממשל זמין במשרד האוצר ועם ארגונים שונים שמעורבים.

דינה פלדמן: שני משרדי ממשלה שרוצים ללכת במהלך של מקרו, ואני חושבת שזה גם חלק מתהליך של הפתרון.

דינה פלדמן: יש פה שידוך מאוד מיוחד, ואנו צריכים את עזרתכם כדי לקדם אותו.

דינה פלדמן: המפגש שלנו עם הממשל זמין הלך בשני כיוונים מרכזיים ובקצב בלתי רגיל במדינת ישראל; הנושא של הנגשת אתרי הממשלה, הממשל הזמין במשרד האוצר לקח על עצמו, קבע סטנדרטים, יש פעילות של הטעמה שיסופר עליה, אני לא רוצה להיכנס לחלק הטכנולוגי.

דינה פלדמן: אנו מדברים גם על מהלך של הכנסת מידענים לשירות המדינה.

דינה פלדמן: מאחר שאין תקציבים אנו רוצים שהם יהיו אנשים עם מוגבלות.

דינה פלדמן: המהלך הזה הולך להגיע להחלטת ממשלה, שמשרות ייעודיות שאנו מבקשים, כמו שהיה נהוג לגבי המגזר הערבי, הנגלה הראשונה יהיו לגבי מידענים, שכולם יהיו אנשים עם מוגבלות שיוכשרו בנושא.

דינה פלדמן: חלקם יעבוד עם ממשל זמין, חלקם יפוזרו במשרדי הממשלה, הם גם יתמחו בתחומים הספציפיים של משרדי הממשלה, וכולם יהיו מומחים בנושא של מתן שירות ומידע בנושא אנשים עם מוגבלות.

דינה פלדמן: מהלך דומה בשותפות עם גורמים שונים שנמצאים פה מתחיל לרוץ ברשויות המקומיות.

דינה פלדמן: הם מאוד חשוב בהקצאת שירות, וגם שם יש הרבה מאוד גורמים שמתעסקים עם זה.

דינה פלדמן: לא אגלוש מעבר לדקות שהקציתי לעצמי.

דינה פלדמן: אני מציעה שהפורטל הזה יוקם במסגרת הפורטל המרכזי של מדינת ישראל.

דינה פלדמן: המדיניות שלנו היא שלא נתחיל עכשיו ליצור עוד גטאות, איפה שהשירות הממלכתי ניתן לשאר האזרחים, שם גם אנשים עם מוגבלות יקבלו את השירות שלהם.

דינה פלדמן: לא נעשה שוב הפרדה.

דינה פלדמן: אני יודעת שבממשל הזמין יש כבר איזה תחום בנושא של מוגבלויות, יש לפתח את הנושא הזה, יש לבנות ועדת היגוי שקשורה לכל האנשים המומחים בנושא, אני מציעה שהשלטון המקומי, שעושים עבודה גדולה, גם הם יהיו חלק כדי שתהיה הטמעה, נתחבר אליהם בנושא התוכני.

דינה פלדמן: לדעתי, שידוך כזה בין משרד האוצר למשרד המשפטים, שאנו כנציבות ממונים על הנושא, ייתן את האפקט הגדול.

דינה פלדמן: הבעיה שלנו תהיה אחרי שנציג את התוכנית האופרטיבית ונעשה את זה בזמן מאוד קצר, הבעיה כרגיל תחזור לעניין המימון.

דינה פלדמן: אני מאוד מקווה שבכוח כל האנשים שנמצאים פה אכן נגיע לדבר הזה, שחשוב בצורה בלתי רגילה.

דינה פלדמן: לגבי המימון, לא מדובר רק על פיתוח טכנולוגי, רק על הנגשה, שזה עניין שפחות או יותר כבר מטופל, אלא גם בשירות לציבור שהוא ממשי, שאנשים יוכלו לקבל אינטרפטציה של כל המבוכות האינטרנטיים וכן בטכנולוגיות שמדוברות.

דינה פלדמן: אני מאוד מקווה שמכאן תצא הקריאה לעשיית הנושא הזה.

דינה פלדמן: הייתי נותנת לזה שם: מרכז לאלתר.

לאה נס: אני רוצה שנשמע את נציג משרד האוצר.

לאה נס: כמו שציינו, יש גופים וארגונים שפועלים וימשיכו לפעול.

לאה נס: זה בא להוסיף, לא להוריד.

לאה נס: אותם ארגונים מחפשים את אתר הבית להשתדך לשם.

לאה נס: מה שאת מציינת עם משרד המשפטים ומשרד האוצר, שיש להם כבר התשתית, וצריך רק לחבר ולהשתדך, לא הייתי חוזרת לתקציב מימון, כי לא מדובר פה בכסף גדול.

לאה נס: זה עניין של החלטה שיש לממש ולא לזרוק את זה לעניין של תקציבים.

לאה נס: זה לא שמקימים יש מאין.

לאה נס: זה קיים, צריך רק לארגן את זה, זה עניין של רצון טוב.

לאה נס: החומר מוכן כולו.

לאה נס: הוא ישנו, יש התשתית.

לאה נס: אם רוצים להשתלב, אפשר לעשות את זה.

לאה נס: אשמח לשמוע ממשרד האוצר על מערכת הממשל הזמין ולקבל את אחד הנציגים שידבר על התכל'ס, כי הישיבה הזאת מיוחדת וחגיגית, והולכת להיות עם החלטה מאוד ברורה.

לאה נס: אני רוצה שכל נציגי הממשלה ידברו איך אנו מממשים, ולא איך אי אפשר לממש את זה, ולא מה שנעשה עד היום, אלא מה עושים מהיום.

קריאה: מה עם יחידות קצה?

דינה לבל: הכוונה היא שלא רק מחשב, אלא שיהיה גם באמצעות הפקס, SMS, לא נכנסו לפרטים, הכוונה היא לעבוד יחד ולא לחוד, לזמן את המידע כך שיהיה נגיש ושמיש.

דינה פלדמן: אם אני מבינה אותך נכון, אתה אומר: מקימים ברמה הפדרלית משהו, ותכל'ס לאנשים אין מחשבים בבית.

דינה פלדמן: אני חושבת שההערה הזאת מאוד חשובה.

קריאה: גם עלה כבר הרעיון שהצענו לעשות, כמו שיש סל בריאות, יהיה סל לנכים, שיוכלו לקבל את האביזרים.

דינה פלדמן: אני מבקשת להיענות לאנשי השטח, אנשי השדה, שאפילו באו מהצפון, ולהכניס לפרוטוקול את הנושא של הקצאת מחשבים, תוכנית לאומית, כמו שהיתה לגבי ילדים, שלוקחים מהלך אחד גדול ומשקיעים בדבר הזה.

דינה פלדמן: היו מגעים עם משרד המדע, הייתי מצפה שיהיו פה נציגים שלו שיגיבו.

לאה נס: יש פה.

דינה פלדמן: זה מהלך משלים שיש להתייחס אליו.

נדב שרייבמן: רציתי להודות לכבוד היושב ראש ולד"ר דינה פלדמן שנתנו לנו את הבמה להציג מה אנו עושים בנושא חשוב זה.

נדב שרייבמן: מר איציק כהן, המשנה לחשב הכללי, הנחה אותנו לתת עדיפות ולשים דגש על קידום נגישות וקידום השירותים לבעלי מוגבלויות בפרויקט ממשל זמין.

נדב שרייבמן: הנחיה זאת לא ניתנה רק – למרות שגם זה מספיק - בהתחשב בצרכים המיוחדים של אנשי האוכלוסייה הזאת, אלא גם בזה שאנו למדנו שסיוע לאוכלוסייה זו מקדם בכלל את פרויקט ממשל זמין, מגדיל את הסטנדרטיזציה, את שיתוף הפעולה ואת ההבנה בכלל של שירותים אינטרקטיביים לציבור הקצה.

נדב שרייבמן: במסגרת זאת דינה הזכירה על קצה המזלג, אני ארחיב; אנו עושים מספר פעולות עיקריות.

נדב שרייבמן: הפעולה העיקרית והראשונה שעשינו היתה לתת בשער הממשלה החדש שנפתח לפני כחצי שנה, יש מספר צירי מידע, אחד מהם הוא קהל יעד, ואחד מהם הוא של בעלי מוגבלויות.

נדב שרייבמן: היא ערוכה מבחינת התשתית הטכנולוגית לקלוט כל סוג של מידע שיוחלט להכניס אליו.

נדב שרייבמן: כלומר הוא תומך כבר בהכנסת מידע שמתאים לקהל יעד כזה.

נדב שרייבמן: גם עשינו הנגשה של שער הממשלה לבעלי מוגבלויות כך שהאתר יהיה שימושי כמו סטנדרטים עולמיים, של איגוד האינטרנט הישראלי.

נדב שרייבמן: בנוסף אנו עושים פעולה רחבה יותר שהתחילה בשער הממשלה ותונחל לכל אתרי הממשלה, של הנגשת כל אתרי הממשלה לבעלי מוגבלויות.

נדב שרייבמן: בסוף חודש זה יש לנו כנס גדול של מנהלי אתרי הממשלה.

נדב שרייבמן: בכנס זה נציג את העבודה שעשינו על שער הממשלה, ניתן להם דוגמאות מעבודה שעשינו, ניתן מסמך הנחיות, של איך לוקחים אתר ממשלתי ומנגישים אותו כך שיהיה נגיש בהתאם לסטנדרטים וניתן ליווי, ייעוץ וביקורת על העבודה.

נדב שרייבמן: זה מהלך שמתחיל בסוף החודש הזה.

נדב שרייבמן: בנוסף דינה הזכירה גם את הפעולה המבורכת מאוד של משרות מועדפות לבעלי מוגבלויות בתחום של מידענים במשרדים השונים.

נדב שרייבמן: אנו חושבים שהתחום הזה לוקה בחסר מבחינת העבודה שלנו, חסרה לנו אפשרות להכניס את כל המידע הנדרש לאתרי האינטרנט הממשלתיים.

נדב שרייבמן: אנו חושבים שפעולה זו היא חיונית ותסייע לנו בממשל זמין בכלל ולבעלי המוגבלויות.

נדב שרייבמן: ציר שלישי שבו אנו פועלים, ציר די חדש, אני חושב שהוא יפתיע אפילו את דינה, למרות שהוא נעשה בשיתוף עם אינג'יניר שמואל חיימוביץ' מהנציבות, אנו בימים אלה עובדים על פרויקט פיילוט של מדריך ממשלתי, מה שמכונה בסטנדרטים הבינלאומיים GILS.

נדב שרייבמן: המדריך הזה אמור להיות לציבור דפי הזהב הממשלתיים, לתת את הסניפים השונים של המשרדים השונים, טלפונים, שעות פתיחה, השירותים הניתנים בכל סניף, ומכל כרטיס כזה להגיע, אם השירותים יהיו מקוונים או אם יש טפסים רלוונטיים, להגיע אליהם ישירות כבר מתוך האתר.

נדב שרייבמן: לגבי הנגישות, ופה יש פעולת מידענות ענקית שרובה טרם בוצעה, ונצטרך את הסיוע כדי לבצע אותה, זה עוד סיבה טובה למשרות המועדפות לבעלי מוגבלויות, זה שכבת הנגישות של אתרי הממשלה הפיזיים, כלומר על כל סניף – איזה אמצעים יש בסניף לבעלי מוגבלויות, איך ניתן להגיע לבעלי מוגבלויות לפי סוגים, חניות נדרשות וכל האמצעים הדרושים כדי שבעל המוגבלות שבא לקבל מידע ושירות ממשלתי יוכל לדעת בדיוק היכן הוא יכול לחנות אם הוא צריך חניית נכים, אם יש בכלל חניית נכים, ואת כל השירותים הנדרשים.

נדב שרייבמן: אינג'יניר שמואל חיימוביץ' הכין לנו מסמך מאוד מפורט.

נדב שרייבמן: אנו מקווים שנוכל להכניס את כל המידע לשכבה הזאת ולהציג לציבור את המידע החיוני הזה, מעבר לזה שפרויקט ממשל זמין עצמו, לא בכוונה, אמנם, אך עם פניו לבעל המוגבלות, כי כל מטרתו לאפשר לאזרחים גישה ישירה לשירותי הממשלה.

נדב שרייבמן: בעלי המוגבלויות יהיו בין הראשונים שייהנו מכך.

נדב שרייבמן: גולן, שהוא מידען בשער הממשלה, ירחיב את הדיבור על הפעילות שאנו עושים בשער הממשלה כיום לגבי מידע לבעלי מוגבלויות.

לאה נס: אתה מחזק אותנו שהפרויקט של ממשל זמין יכול להוות את התשתית למאגר שאנו מדברים עליו.

לאה נס: ניתן לעוד גופים לומר מספר מלים, כי אנו רוצים להרחיב את הדיון, אז אם אפשר, בקצרה.

גולן ועקנין: אני עורך תוכן בפורטל שער הממשלה.

גולן ועקנין: בנוסף לדבריו של נדב, אתרכז לרגע בעבודה התוכנית שאנו עושים באתר.

גולן ועקנין: בשיתוף עם הנציבות ובעזרתה של דינה התחלנו מהלך של לקחת אזור באתר שלנו תחת הכותרת של בעלי מוגבלויות, ולהעשיר אותו בכמה שיותר תכנים.

גולן ועקנין: לצורך כך דינה עוזרת לנו עם חומרים, אנו בעצמנו אוספים חומרים מאתר הנציבות וממקומות נוספים.

גולן ועקנין: זו אולי הבמה – כבר נעשו מגעים עם גופים וארגונים מבורכים בזמן האחרון, זו אולי הבמה לקרוא לכולם תחת הכותרת של לאסוף את המידע תחת אתר אחד, ופה לקרוא לשיתוף פעולה תוכני עם הארגונים והאנשים השונים, לבוא ולתרום ולהכניס מידע.

לאה נס: תודה, עכשיו נשמע מכמה מהגופים שבהחלט יכולים לתרום מידע רב.

דרור רותם: שלום רב לכולכם, אני אספר לכם בקצרה על מיזם שתחת הכותרת של מאגר מידע ישראלי לטכנולוגיה מסייעת לאביזרי עזר, שאנו כרגע מובילים אותו, אני מקווה שיהיה לי זמן גם להציג את המאגר עצמו.

דרור רותם: זה מיזם שתחת הכותרת של הקמת פורטל ומרכז מידע מאגר לאביזרי עזר זה נדבך אחד.

דרור רותם: אני חושב שזה נדבך מאוד חשוב, שמטרתו להביא לידיעתם של משתמשי הקצה, אנשי המקצוע והארגונים איזה אביזרים קיימים בארץ בעיקר אך גם בעולם, זמינותם, למה הם מתאימים, מה מחירם, מי היצרן, מי הספק.

דרור רותם: העיקרון שדחף אותנו או הנחה אותנו היה קודם כל שותפים.

דרור רותם: התחלנו משותף, נחמן פלוטניצקי, מנכ"ל מילב"ת, זה גוף ראשון שהביע נכונות להיות חלק מהעניין הזה.

דרור רותם: כיום אנו נמצאים במגעים מאוד אינטנסיביים עם יד שרה שהביעו נכונות עקרונית לקחת אחריות, וזה אומר שותפות אמת למימון וניהול של העניין.

דרור רותם: אך יחד עם שני הגופים האלה נוספו לקהל הזה גופים נוספים, ואתחיל עם הממלכתיים שנרתמו לעניין - משרד הבריאות, שיושבת נציגות די מכובדת ממספר גופים של משרד הבריאות, משרד העבודה והרווחה, האגף לשיקום, המוסד לביטוח לאומי, הקרן לפיתוח שירותים לנכים שיושבים כאן, משרד הביטחון, אגף השיקום - אלה הגופים הממלכתיים.

דרור רותם: אתם יש גופים נוספים, יושבת כאן המנהלת של "המעין", ארגון בקול בנושא של חרשות, אני מדגיש את שמם של הגופים כי זו רשימה פתוחה ואנו מזמינים את כולם להיות חלק מהעניין הזה, ומשום שאנו מאמינים שרק עם שותפות כזאת אפשר בין היתר להשיג שיהיו יותר אנשי מקצוע שיהיו מעורבים בפיתוח על המידע שיהיה בתוך המאגר ובקרת איכות, עדכון מידע.

דרור רותם: שנית, באמצעות הגופים שמייצגים אוכלוסיות אפשר יהיה להגיע לקהל היעד.

דרור רותם: אם יד שרה, למשל, ויש לה היום למעלה ממאה סניפים, והמידע הזה יושב במאה סניפים, יש עוד ערוץ חוץ מהאינטרנט להגיע לאינטרנט.

דרור רותם: עד כאן תיארתי את הפרויקט עצמו, הוא נמצא בשלבים די מתקדמים, התוכנה כבר מוכנה, כלומר גם האתר כבר פותח, אנו בשלב של התחלת הזרמת מידע פנימה.

דרור רותם: עכשיו ברשותך, יעקב דוד, שהוא מנהל את עניין הפיתוח, יציג בקצרה מה כבר קיים באתר.

קריאה: ארגון נכי צה"ל גם תורם לעניין?

דרור רותם: הרשימה פתוחה.

דרור רותם: רק באחרונה יצרנו קשר עם ממשל זמין.

דרור רותם: ארגון הנכים, עדיין לא היינו בקשר אתו, שמם עלה באחרונה.

דרור רותם: הדברים דינמיים, שום דבר כאן לא סגור לאפשרות של שיתוף פעולה עם כל ארגון שימצא לנכון ויהיה מוכן גם לשתף פעולה ולתרום לעניין.

יעקב דוד: אני עובד בארגון אש"ל, מנהל תוכנית מחשב לכל גיל, שדנו עליה בפעם הקודמת, אולי אפשר יהיה לצרף גם את האוכלוסיות הזקנות, הקשישים, להירתם להקלדה או למשהו מהסוג הזה.

יעקב דוד: אני מנהל אתר של אש"ל נט ואת תוכנית הפיתוח של האתר, טכנולוגיה מסייעת.

יעקב דוד: יושבות פה שלוש חברות שעבדתי אתן בצורה צמודה מאוד – שני רוזנפלד מיד שרה, נעמי גפן וחוה שלר ממילב"ת.

יעקב דוד: מעגלי התוכן של האתר - אני מציג אותם מהגרעין החוצה, יש לנו את הלבה, את מאגרי המידע הנלווים ואת המעטפת החיצונית.

יעקב דוד: המעטפת החיצונית לפחות אמורה להיות ארבע לשונית: עברית, אנגלית, ערבית ורוסית.

יעקב דוד: בשלב הזה אנו ערוכים להקלדת המידע פנימה בארבע שפות.

יעקב דוד: מאגרי המידע הנלווים מדברים על מאגרי ספקים, יצרנים, מאגרי תמונות וכדומה, וכמובן, הלבה היא לב המאגר עצמו, שהוא יציג מאגר מידע עם פירוט נרחב על אביזרי העזר התקניים שניתן להשיג בארץ על פי מה שד"ר דינה לבל כבר ציינה קודם, שזה יהיה מאורגן יותר לפי המודלים התפקודיים כמו נגישות, ופחות על פי מודלים רפואיים.

יעקב דוד: העדכונים, ההזנה, מדובר פה על פיתוח ניהול מלא של קטלוג מוצרים.

יעקב דוד: אנו מייצרים כמות בלתי מוגבלת של דפי מידע במסגרת האתר הזה, אנו יכולים להוסיף, להחסיר, לערוך כל קטגוריה, אנו מדברים על אתר מאוד דינמי.

יעקב דוד: יש יצירה אוטומטית של מחוללים ושל טפסים להזנה, לחיפוש, לאחזור מידע וכדומה.

יעקב דוד: מטבע הדברים, אוכלוסיית היעד של האתר היא מצד אחד הנזקקים לאביזרים, שהם בני המשפחה הנזקקים עצמם, כמובן, המטפלים שלהם, ומצד שני אנשי מקצוע שהם יועצים שזקוקים למידע עדכני, מדויק.

יעקב דוד: כשאני מסתובב במילב"ת, ביד שרה, במקומות האלה, ורואה את הערמות העצומות של הניירת שיש בעניין הזה, אפשר בקלות רבה ללכת לאיבוד.

יעקב דוד: בנינו את האתר עם מספר מסלולי גישה.

יעקב דוד: נעדרי הניסיון בגלישה למאגרי מידע יוכלו להשתמש בעץ התפריטים הטבעי שהוא הנתב של האתר.

יעקב דוד: בעלי הניסיון בחיפוש יקבלו ממשקי חיפוש בסיסיים מינימליים וגם מתוחכמים כדי להגיע מהר יותר למידע שהם זקוקים לו.

יעקב דוד: תהיה אפשרות לחפש במאגר תמונות ממוחשב.

יעקב דוד: כל המידע מתורגמת גם לתמונות, ואנשים יוכלו להגיד: כזה אני רוצה, ומהתמונה להגיע למידע עצמו.

יעקב דוד: יש מצפן, נווט שאומר לי בכל רגע נתון היכן באתר אני נמצא.

יעקב דוד: האתר היה מותאם בתקן נגישות בינלאומי מקובל, ויאפשר קישור ישיר לצרכנים, יבואנים, ספקים, מרכזי השאלה וכל דבר מהסוג הזה.

יעקב דוד: אני רוצה לומר משהו על ממשקי החיפוש; כולם נבנים באופן אוטומטי כנגזרת מהדאטה בייס.

יעקב דוד: ברגע שנגדיר את שדות הדאטה בייס של קבוצת מוצרים מסוימת, באופן אוטומטי ייגזרו מזה דפים של שאילתות.

יעקב דוד: כמו שדרור רותם אמר קודם, האתר, פרט לעוד ישיבה אחת שנרצה לעשות עם הצוות הזה, הוא סגור, תפור, בנוי, מחכה להזנת המידע.

יעקב דוד: אני רוצה להדגיש את יכולת המערכת הזאת למתן הרשאות בכמה וכמה רמות, כלומר אם גוף מסוים יקבל על עצמו להזין קטגוריה מסוימת, הוא יקבל הרשאה, האנשים שעובדים שם יקבלו תתי הרשאות וכדומה, כך שהמערכת ממוגנת בצורה מאוד מסודרת.

יעקב דוד: המעטפת, כמו שאמרתי, תהיה בעברית, אנגלית, רוסית, המערכת מוכנה להזנת המידע הזה.

יעקב דוד: רוב הציבור, יש לנו פה בעיה בהמשגה.

יעקב דוד: רוב הציבור מכיר את המושג אביזרי עזר, אולי הוא נוטה להשתמש באביזר מסוים שאותו הוא צריך.

יעקב דוד: יהיה מידע על השותפים שלנו, לינקים אליהם, קישורים לאתרים רלוונטיים.

יעקב דוד: אנו שוקלים גם - ואני אומר את זה מאוד בזהירות - לתת מידע על זכויות וזכאויות.

יעקב דוד: אני לא יודע אם זה רלוונטי לאתר הזה או למקום אחר, אך התחלנו לפתח את האתר לפני שנה ומשהו, והכנו גם את התשתית הזאת.

יעקב דוד: השקף כאן מראה דוגמה של דף מוצר, יהיה תיאור שימושי ברמת המוצר, יהיה תיאור כללי של כל אחד מהפריטים, למה הוא משמש, תהיה תמונה אחת לפחות עם אפשרות לעוד שלוש תמונות, מוצרים עם מצבי פתיחה, סגירה, זוויות וכדומה, מפרט טכני, סוג התקן, מידע מפורט, איפה אפשר להשיג את זה וכדומה.

יעקב דוד: אם תהיינה שאלות, אשמח להשיב.

לאה נס: ישר כוח על העבודה הזאת שנותנת הרבה תקווה.

לאה נס: המערכת הזאת היא בסיס לדרישתנו הגדולה.

לאה נס: אני רוצה לתת רשות הדיבור לעוד נציגים של עמותות וגופים שעושים את עבודת הקודש הזאת.

יובל וגנר: עמותת נגישות ישראל מנהלת את אתר האינטרנט נגישות ישראל, והמטרה היא לאפשר לקדם את איכות החיים של הנכים ומשפחותיהם ולאפשר להם לחיות יותר בשוויון.

יובל וגנר: לפני שאתייחס לנושא שלשמו הוועדה התכנסה, אני רוצה לומר כמה דברים; ראשית, אני רוצה למחות על כך שהדיון הזה מתקיים במקום שאינו נגיש.

יובל וגנר: הנכים הקשים שאותם ישרת מרכז המידע נמצאים פה ביציע, לא יכולים לראות את המצגות.

יובל וגנר: שנית, אנו רוצים להעניק לך, יושבת ראש הוועדה, פוסטר עם מסר שקשור לנושא הזה - ביחד אנו יכולים לבד.

יובל וגנר: מתוך זה אני רוצה לגשת לנושא מרכז המידע.

יובל וגנר: יש פה פוסטרים נוספים, ניתן לקבל.

לאה נס: זו מחאה ברוכה, זה מתאים ליום הזה.

לאה נס: זו מסורת שהתחילה רק בשנתיים האחרונות, אך אני חושבת שמשנה לשנה זה יקבל יותר תנופה והתוצאות יהיו בהתאם.

יובל וגנר: נגישות זה לא רק אינטרנט.

יובל וגנר: יש הרבה אנשים שלא מגיעים לאינטרנט.

יובל וגנר: גם לתת שירות במרכז מידע קולי כמו פקס, טלפון, גם סלולרים, גם הטלוויזיה האינטרקטיבית צריכים להיות נגישים כדי שאנשים עם מוגבלות יוכלו להשתמש בזה.

יובל וגנר: נמצא לידי נציג משרד האוצר, איציק כהן.

יובל וגנר: הוא היה זה שבמסגרת פגישה אתו תפס את היוזמה והחל לקדם את הנושא הזה.

יובל וגנר: אנו עכשיו שומעים על התוצרים, ואני מדגיש: בפוקוס הכללי זה לא רק האינטרנט, יש הרבה מעבר.

יובל וגנר: לעמותת נגישות ישראל יש המון ניסיון והצלחה בשירותי מידע דרך האינטרנט.

יובל וגנר: אנו עדים למשמעות כמה כוח יש למידע כדי לשפר את איכות החיים של הנכים, ולא רק של הנכים, אלא גם של משפחותיהם, באים לכאן לחזק את המהלך הזה של הקמת מרכז שבו יש מה שנותן מידע מטריציוני.

יובל וגנר: מצד אחד במטריצה יש המוגבלויות השונות, וגם סוגי המידע השונים - דיברנו על זכויות, נגישות, עזרים ועוד נושאים, שכל נושא כזה פר עצמו מהווה מרכז ידע, מוקד ידע, והכוונה לייצר פלטפורמה אחת שתהווה תשתית לכל מרכז ידע לקום ולשרת את הציבור.

יובל וגנר: אנו מחזקים את המהלך הזה.

יובל וגנר: מה שצריך פה זה שני דברים כדי שזה יקרה.

יובל וגנר: כרקע לזה אני יכול לומר שיש פה שיתוף פעולה נהדר בין הארגונים שמקיימים מרכזי ידע לנציגי הממשלה השונים, שמבינים ומקדמים את המטרה הזאת, אך שני דברים צריכים לקרות: לתקצב את זה, אין מה לעשות -הארגונים צריכים כדי לתחזק ולעדכן את המידע את הכסף, הנושא הזה דובר בישיבה הקודמת, והנושא השני, רבותיי, בשיווק לומדים דבר נורא פשוט – יכולים לייצר מוצרים נפלאים, מדובר פה במוצר נפלא, אך אם לא ישווקו אותו כדי שכל נכה וכל קולגה או כל חבר משפחה לא יידע על זה, יושקעו פה מיליונים שלא ייעשה בהם שימוש.

יובל וגנר: באתר נגישות ישראל, עד שלא התחלנו לפרסם השתמשו בו 4,000 נכים בחודש.

יובל וגנר: לאחר שהתחלנו לפרסם משתמשים בו 30,000 איש בחודש.

יובל וגנר: כלומר לא רק לתקצב את התהליך, את ההקמה, את המידע, את העדכון וכו', אלא גם את השיווק של זה.

לאה נס: תודה.

לאה נס: אולי אפשר לקבל מלת סיכום על זה מאגף התקציבים.

לאה נס: אמור להיות פה גם מאגף התקציבים.

לאה נס: כמו שאמרנו, צריכים גם את התכל'ס.

דינה פלדמן: בישיבה הקרובה עם סגנית החשב אנו מתכוונים להעלות את הנושא הזה, אחרי שניוועץ עם הארגונים וממשל זמין.

לאה נס: הם גם בהחלט יקבלו פנייה מהוועדה, זה יהיה חלק מהמלצות הוועדה.

לאה נס: תהיה פנייה ישירה למשרד האוצר בנושא.

לאה נס: נמצאת פה גברת רחל תמיר.

רחל תמיר: אני באתי מהגליל העליון, ראש תחום טכנולוגיות מסייעות במכללת תל חי.

רחל תמיר: אני רוצה לחשוף לראשונה פיתוח שנציגים מהחוג למדעי המחשב יחד עם סטודנטים שלנו, פיתוח שיכול לעשות שינוי בנגישות לאינטרנט.

רחל תמיר: לאנשים לקויי למידה יש קושי לקרוא באתר.

רחל תמיר: פיתחנו דפדפן שבו יש סרגל נגישות מיוחד, שכל משתמש בו, לא משנה באיזה אתר הוא יהיה, יוכל להתאים את האתר שהוא רואה לצרכיו, כלומר שאתרים יתאימו, אך גם בעזרת דפדפן אישי של כל אחד בביתו, כל משתמש יוכל לגלוש בדרך שלו – גם אנשים מוגבלים וגם לא.

רחל תמיר: מה שפתוח עד עכשיו זה הגדלת האות, התאמת האות למה שלי נוח, לא למה שבעל האתר עשה - לא שזה רע, אך ההתאמה הזאת חשובה.

רחל תמיר: יש ערך לפעמים לראות אתר בלי כל הגרפיקה והפרסומות הקופצות.

רחל תמיר: צבעים שמבלבלים את כל הסביבה, בעזרת הדפדפן ניתן לשנות אפילו את הצבעים שיש באתר.

רחל תמיר: כיום אנו עובדים אפילו על הנושא של הקראה.

רחל תמיר: המקריא ניתן להפעלה בכל אתר קיים.

רחל תמיר: זה יכול ליצור תפישה אחרת גם לגבי המאגר שאתם בונים.

שי-לי שפיגלמן: שלום לכולם, אני פה בשם התעשייה.

שי-לי שפיגלמן: מייקרוסופט ישראל יחד עם כמעט כל הגופים שדיברו פה היום שותפה במהלכים לקידום נגישות טכנולוגית בישראל.

שי-לי שפיגלמן: אנו פועלים רבות בהמון תחומים, לא באתי להציג מה אנו עושים היום, אני רוצה לספר על שני דברים מרכזיים שעונים לנושא; ראשית, למייקרוסופט העולמי יש אתר שתורגם גם לעברית, שמרכז את כל המידע בנושא של המוצרים שלנו, שכולם נגישים ומשקיעים המון בנושא נגישות, כל אחד יכול להיכנס, לדעת איך מורידים - הדרכות מאוד מדויקות, אך גם מאגר עצום של אביזרים שלא קשורים למייקרוסופט – של שותפים, של מחקרים, של מאמרים.

שי-לי שפיגלמן: זה אחד האתרים הכי מפותחים בנושא בעולם.

שי-לי שפיגלמן: יש שם מיליון כניסות ביום, אך תרגמנו את זה גם לעברית.

שי-לי שפיגלמן: כל אחד יכול להיכנס דרך האתר שלנו.

שי-לי שפיגלמן: נשמח לסייע במאגר המידע, לתרום לסיוע טכנולוגי וייעוץ ואת המידע שכבר קיים ונמצא.

שי-לי שפיגלמן: הנקודה השנייה; אנו עושים פרויקט יחד עם החברה למתנ"סים ונגישות ישראל במרכזים של החברה למתנ"סים, להנגיש אותם באופן מלא לאנשים עם מוגבלויות, כולל טכנולוגיה מסייעת ונגישות פיזית, כך שכל אחד יכול לבוא למרכז, לגלוש באופן חופשי באינטרנט, ויהיה נגיש באופן מלא לכל סוגי המוגבלויות.

שי-לי שפיגלמן: אנו מתחילים עם פיילוט בשני מרכזים בחיפה ורחובות.

שי-לי שפיגלמן: עד סוף השנה יהיו חמישה מרכזים, הכל בתרומה, כדי שמי שאין לו מחשב בבית ורוצה להשתמש יוכל למרות המוגבלות ליהנות ולגלוש באופן חופשי בכל מאגר מידע ממשלתי.

שי-לי שפיגלמן: יש להבין - אנשים עם מוגבלויות, זה בין 10%-15%.

שי-לי שפיגלמן: עשינו מחקר בארצות הברית, שאלו 15,000 איש כמה מהם צריכים טכנולוגיה מסייעת כזאת או אחרת, מאנשים שיש להם בעיות ראייה ולא רואים את העיתון בבוקר ועד סבתא שלי שהידיים שלה קצת רועדות והעכבר קשה לה.

שי-לי שפיגלמן: התוצאה המדהימה היתה ש-57% מהאוכלוסייה זקוקה לסוג של נגישות טכנולוגית, מהבסיס ועד המוגבלויות הקשות, כך שאתר כזה הוא לא רק לאנשים עם מוגבלויות, הוא לכולנו.

שי-לי שפיגלמן: ככל שאנשים מתבגרים וממשיכים לעבוד עם מחשבים, כל אחד צריך את זה.

שי-לי שפיגלמן: לכן זה מאמץ מיוחד, ניתן את כל העזרה והסיוע.

שי-לי שפיגלמן: אנו כבר שותפים עם כל מי שדיבר פה היום.

שי-לי שפיגלמן: אני מאחלת בהצלחה לפרויקט המדהים הזה.

לאה נס: תודה.

לאה נס: ישר כוח לתרומה של מייקרוסופט לנושא.

לאה נס: המושג מוגבלות הוא אכן רחב, והוא מתאים למה שהציגו פה לפרויקט ממשל זמין, איך זה מתאים לכל האוכלוסייה וציבור רחב מהאוכלוסייה נזקק לשירות כזה או אחר גם אם הוא לא הגדיר עצמו כבעל מוגבלות מסוימת.

לאה נס: אני רוצה לשמוע את גברת גילה גרטל.

גילה גרטל: שלום, אני מנהלת פרויקט נגישות של איגוד האינטרנט הישראלי.

גילה גרטל: המון תודה ותמיכה במשרד האוצר שעושים עבודה נפלאה בנושא של נגישות אתרי ממשל.

גילה גרטל: ההערה הראשונה שלי היא שצריכה להיות פה חשיבה, אנו מדברים על הרבה מאוד גופים שרובם אינם ממשלתיים.

גילה גרטל: מדובר בהמון עמותות כמו עמותת נגישות ישראל, שיש לה מידע מצוין על נגישות פיזית למקומות, על אש"ל, שיש להם מידע על טכנולוגיה מסייעת, על אוניברסיטת תל אביב שיש להם מידע על טכנולוגיה מסייעת, על מת"ח שיש לו מידע להורים של ילדים עם מוגבלויות ועוד הרבה מאוד ארגונים שיש להם מידע, ואנו צריכים לעשות אינטגרציה של המידע הזה, לשים אותו במקום אחד וליצור מצב שאדם שנכנס לאתר עם צורך, בעיה, בקשה, שאלה יקבל מענה מלא לצורך שלו, החל בשאלה שלי, למשל, אם יש איזה אמצעי שיכול לעזור לי אם אני מוגבל בידיים וקשה לי לעבוד עם המחשב, צריכה להיות תשובה שיש אמצעים, הנה הם, ואתה צריך לעבור אבחון שיתאימו לך את האמצעי שמתאים לך.

גילה גרטל: צריכה להיות תשובה שאומרת האם ביטוח לאומי כן או לא ייתן לך תמיכה ברכישת המוצר הזה, אם כן - איך אתה פונה לביטוח לאומי, מה שעות פתיחה, מה הטלפון, איך אתה פונה אליהם בפקס וכו'.

גילה גרטל: צריך להיות פתרון שמאגד את המידע הזה ונותן את הפתרון בלי שתצטרך לעשות את המעבר בין כל הגופים והאתרים שנותנים לך את המידע.

גילה גרטל: צריך מקור אחד שייתן לך את הפתרון המלא.

גילה גרטל: יש פה הנכונות של הרבה מאוד גופים לעשות את המאמץ הזה.

גילה גרטל: צריך למצוא את הגוף או המקום שיהיו מוכנים לאגד את המידע ולבנות אותו בצורה הנכונה.

גילה גרטל: בנושא של צרכים דיגיטליים; זאת הערה נכונה של האנשים, שלא לכולם יש מחשב, לא כולם מחוברים לאינטרנט.

גילה גרטל: זה צורך חשוב מאוד שאפשר להשוותו - לא במידה מלאה, אך לכסא גלגלים, למשל.

גילה גרטל: אם היום אני צריכה לגשת לקופת חולים ולהיעזר בכסא גלגלים, אני צריכה לנייד את עצמי על ידי מכונית או שירות הסעה להגיע לקופת החולים, לעלות את המדרכה, להיכנס, לנסוע במעלית וכדומה.

גילה גרטל: יש הרבה מאוד שירותים של קופת חולים שאנו יכולים לקבל היום באמצעות האינטרנט.

גילה גרטל: אך אם אין לי מחשב, איני יכולה לקבל את השירותים האלה.

גילה גרטל: לכן הנושא של התניידות במרחב הווירטואלי חשוב לא פחות מהתניידות במרחב הפיזי.

גילה גרטל: יש לקחת את זה בחשבון.

גילה גרטל: אני פונה לחברת הכנסת נס, אולי נקיים דיון בנושא של סל צרכים דיגיטליים וננסה לקדם את הנושא הזה מכאן.

לאה נס: חשבנו על העניין של סל אביזרים לאנשים עם מוגבלויות.

עדה מורגנשטרן: אני מהמוסד לביטוח לאומי.

עדה מורגנשטרן: האתגר שלנו, המטרה הכללית של המוסד לביטוח לאומי בתחום הזה זה לפתח שירותים כדי לאפשר לילדים עם צרכים מיוחדים ולמבוגרים להשתלב בקהילה.

עדה מורגנשטרן: כל הפעילות שלנו במסגרת הקרן לפיתוח שירותים לנכים וגם הקרן למפעלים מיוחדים מיועדת לפתח מגוון של שירותים - מסגרות משולבות בבית ספר, שיפור מוסדות, אנו מנסים מאוד לקדם כמה שיותר את הנושא של שילוב.

עדה מורגנשטרן: בשנים האחרונות הקדשנו משאבים רבים – ואני יודעת שדינה מנסה לקדם גם כן את זה - להדגיש את הנושא של שימוש בטכנולוגיה כדי לאפשר לנכה לממש את הפוטנציאל שלו.

עדה מורגנשטרן: את הנושא של נגישות ישראל אנו מימנו ומממנים, אנו גם קידמנו הרבה פרויקטים נקודתיים לקבוצות של נכים בחינוך, למשל כל הנושא של אוכלוסיית ילדים עיוורים עובר תהפוכה במדינת ישראל מבחינת יכולתם היום ללמוד.

עדה מורגנשטרן: כמובן, עשינו הרבה כדי להנגיש דרך טכנולוגיה את ההשכלה הגבוהה לנכים, אני חושבת שאנו עושים הרבה גם בתחום של הנגשה עצמה.

עדה מורגנשטרן: אנו משקיעים כספים בהנגשת מבנים ציבוריים.

עדה מורגנשטרן: אני חייבת לקחת צד ולומר שמאוד אשמח אם הוועדה הזאת תתייחס גם לנושא של נגישות כחלק מהנושא, ותדרוש שיחזירו את התקציב שקיצצו בנושא של נגישות.

עדה מורגנשטרן: זה לא התקציב של הביטוח הלאומי, של הנכים, קיצצו את התקציב הזה בצורה דרסטית.

עדה מורגנשטרן: לדעתי, זו צריכה להיות אחת מהמלצות הוועדה – להחזיר את התקציב הזה.

עדה מורגנשטרן: אני רוצה לומר משהו לגבי המשתמש בקצה; אחד הנושאים שאנו עושים היום - הקמנו פורום בין משרדי עם גופים כמו חברת המתנ"סים לנושא של שילוב הילד הנכה בחברה.

עדה מורגנשטרן: אחד הפרויקט שעכשיו אנו מכינים את ההצעה המאוד ממשית זה תקשוב שילוב לילדים.

עדה מורגנשטרן: אנו מאמינים שיש להתחיל בנושא הזה עם ילדים, וחשוב לעשות את מה שאנו עושים.

עדה מורגנשטרן: אם לא נעשה משהו כדי לאפשר לילד להשתמש בכלי הזה, שזה צריך להיות כמו יד ימין לילד – זה לא רק מחשוב, זה כלי שיאפשר לילד להשיג כמה שיותר, להגיע להישגים חינוכיים, ליצור מסגרות שהוא יכול לתקשר עם החברה.

עדה מורגנשטרן: אנו החלטנו שנעשה פרויקט מעשי בצפון ובדרום, ונעבוד עם משרד החינוך כדי לאפשר מתן מחשבים לקבוצה גדולה מאוד של ילדים בצפון ובדרום, תוך פיתוח מסגרת קהילתית כדי לאפשר לילד להשתמש במחשב, ללמד אותו, להתאים לו את התוכנות שהוא צריך, ליצור קבוצות בין הילדים, יש ילדים שבכלל לא יוצאים מהבית, לאפשר לילד לתפקד טוב יותר בבית הספר כדי ליצור את התוכנות הדרושות, כך שאנו רואים את זה כפרויקט אזורי קהילתי שקושר גם את הנושא הטכנולוגי של אספקת המחשבים ואת הנושא הקהילתי שרותם את כל הקהילה או בגוף שיעשה את זה הלכה למעשה בקהילה.

עדה מורגנשטרן: אני רוצה להכריז על כך שאנו עומדים היום להציג את הפרויקט הזה בפני הפורום.

עדה מורגנשטרן: אנו מנסים לחפש שותפים, יש לנו כבר כמה שותפים, ואני מזמינה את כל מי שמעוניין לתרום כדי שנוכל לקדם את הפרויקט הזה כמודל ראשוני ולהפיצו בכל הארץ.

לאה נס: נשמע עכשיו את נציגי משרדי הממשלה.

לאה נס: משרד הבריאות, בבקשה.

דוני אורלי: יש כמה מהלכים שנעשים במשרד הבריאות.

דוני אורלי: אני חייבת לציין שחל שינוי בגישה של משרד הבריאות בשנים האחרונות בנושא הגישה לאדם עם המוגבלות.

דוני אורלי: יש פתיחה של ערוצים לא רק לטיפול, אלא גם בנושא של סיוע והתייחסות לאמצעים מסייעים, לנגישות.

דוני אורלי: הוקמה מינהלת נגישות של משרד הבריאות שאמורה לתת תוכנית תוך חמש שנים, להנגיש את מוסדות הבריאות.

דוני אורלי: היא מחולקת לשלוש קבוצות חשובות; אחת עסוקה בנגישות המבנה, אחת בנגישות השירות, שזה משהו חדש לגמרי בראשותי, אנו מנסים לדבר על נגישות השירות גם מבחינת הסיוע האנושי וגם מבחינת סיוע טכנולוגי של אביזרים וגם מבחינת נגישות המבנה והצבת כוח אדם.

דוני אורלי: השלישית – הדרכה לאנשי צוות, לקהל הרחב שמשתמש בשירותי בריאות.

דוני אורלי: במקביל אנו מנסים היום לעשות חשיבה יותר רחבה, להעביר אינפורמציה משירות לשירות, ואם לאדם כסא, לבדוק גם את הנושא של נהיגה, אנו צריכים לעבוד בשיתוף עם משרדים אחרים.

דוני אורלי: כל משרד אחראי על תחום אחר ולא תמיד יש שיתוף פעולה.

דוני אורלי: אני באמת חושבת שהנקודה פה היא שיתוף פעולה ואיגום משאבים כדי שאפשר יהיה לתת מענה רחב יותר.

דוני אורלי: אני מאוד שמחה שהתחלנו לדבר על תפקוד בקהילה, וכנקודת מפתח לא מדברים כבר על נכים, אלא על אנשים עם מוגבלות.

דוני אורלי: באמצעות סיוע אנו מעונינים להגביר את הפעילות שלהם ולא רק לרפא, אלא לאפשר להם להיות יותר עצמאיים.

דוני אורלי: יש שינוי גדול מאוד בגישה של משרד הבריאות בנושאים האלה בשנים האחרונות.

דוני אורלי: בנוסף, אנו משתדלים לשמוע את הקהל הרחב לפני שאנו מחליטים החלטות.

עמיחי בן דרור: אני מהמרכז לשלטון מקומי.

עמיחי בן דרור: ראשית, אני שמח על עצם המפגש הזה.

עמיחי בן דרור: אנו שותפים כבר מספר שנים ומתייחסים לכל הנושאים של יצירת דרכים לשוויוניות מוחלטת לאנשים עם מוגבלויות.

עמיחי בן דרור: אנו מקיימים גם טקס מיוחד של הרשויות המקומיות על נגישות ועיר נגישה, זה ייערך בהרצליה.

עמיחי בן דרור: הקימונו במספר רשויות מקומיות מערכות מידע מקומיות בהתאם להתקדמות הטכנולוגית של כל רשות ורשות.

עמיחי בן דרור: מי שמוביל בתחום הזה זה עיריית הרצליה.

עמיחי בן דרור: כמובן, אנו זקוקים למאגר המידע הארצי וניעזר בו.

עמיחי בן דרור: נשמח לספק מידע מקומי ולשלב אותו במערכת.

לאה נס: תודה.

לאה נס: אנו חייבים לסיים את הישיבה, אך אני רוצה לסכם את זה גם עם נציגה של משרד ראש הממשלה, שזאת תהיה הקריאה.

לאה נס: יש טקס עכשיו באודיטוריום, וכולם מוזמנים להצטרף, אז ממש במלים קצרות.

עפרה רזאל: אני מהמרכז לטכנולוגיה חינוכית.

עפרה רזאל: המאגר שלנו יחד עם עמותת קשר עשה אתר להורים לילדים עם צרכים מיוחדים, שעלה לאוויר כבר לפני שנתיים וחצי ומשרת עשרות-אלפי הורים מדי חודש.

עפרה רזאל: אני רוצה לחזק את דבריה של גילה; מצד אחד מדובר בשיתוף פעולה, וכולנו נכונים ואומרים: בואו נתחבר, אך אם אין פלטפורמה משותפת, כל אחד נשאר עם המאגר שלו.

עפרה רזאל: האתר שעוד לא עלה לאוויר, שהרבה מאוד הושקע בו, הולך לכיוון אחר, האתר שלנו הולך לכיוון אחר.

עפרה רזאל: אני מאוד מעונינת להעביר את האתר שלי למישהו.

עפרה רזאל: אנו גייסנו כספי קרן פילנטרופית, והקמנו אתר לתפארת מדינת ישראל עבור הורים.

עפרה רזאל: כשייגמרו לי כספי הקרן, מי יחזיק את הדבר הזה?

עפרה רזאל: אני מאוד מחפשת מישהו שייקח את זה.

עפרה רזאל: אם ממשל זמין יגידו: אנו לוקחים את זה ונתחזק את זה, אנו אחראים שהמידע הזה לא ילך לאיבוד, תגידו את זה גם לגופים האחרים ותעמדו מאחורי הדברים האלה.

עפרה רזאל: יש לזכור שלכל גוף יש גם האגו שלו.

עפרה רזאל: דינה, אמרת שכל גוף ימשיך.

עפרה רזאל: אני לא רוצה להמשיך.

עפרה רזאל: אני לא מעונינת בכפילות.

עפרה רזאל: אם יש מקום אחד שבו הנצרך – ההורה או האדם עצמו מחפש מידע על חוקים וזכויות, שיהיה לו את זה במקום אחד.

לאה נס: תודה.

לאה נס: יש פה הערות של גולשים באינטרנט, הערה של יקיר, מבקש שיהיה גם מרכז מידע פיזי שאפשר יהיה להגיע אליו לקבלת שירות.

לאה נס: היתה פה כבר תשובה, שמתקיימים פרויקטים כאלה במתנ"סים, שיש נגישות וקבלת שירו פיזית.

לאה נס: משתמש נוסף, אלעד, מבקש לקיים מרכזי מידע עירוניים, אני שמחה שעל פניות הגולשים ניתנו כאן התשובות.

גולן ועקנין: לקחנו את האינטרנט בתור משהו אבסולוטי.

גולן ועקנין: יש אנשים שלא יודעים מה זה אינטרנט.

גולן ועקנין: אולי אפשר להוציא מדריכים, להוציא חומר כתוב, להביא את זה לאנשים בצורה טכנולוגית, אך להביא את זה לאנשים ביד, שלא יודעים מה זה המחשבים.

גולן ועקנין: זה חומר למחשבה.

גולן ועקנין: שנית, בהמשך למה שנאמר פה, בתור נציג של ממשל זמין אנו מברכים ורוצים עוד כמה שיותר שיתופי פעולה, להציף מידע, ואם אפשר לעשות דברים, בואו ניצור גשרים ונראה מה עושים.

לאה נס: רצון טוב ישנו, אך אנו מצפים למשהו ממוסד, ממלכתי, שיהיו כללים מאוד ברורים, מי נכנס, איך זה נעשה, איפה אפשר למצוא, זה צריך להיות מאוד מסודר.

לאה נס: דהאמשה, הגעת בדיוק בסיום.

לאה נס: הפנייה תהיה לראש הממשלה עם שיתוף הפעולה הפורה שיש בין משרד האוצר למשפטים, שיתוף הפעולה לא מספיק.

לאה נס: אנו צריכים את ברכתו של ראש הממשלה, ראש הממשלה צריך לקחת חסות על מאגר המידע הכללי שדיברנו כדי שהדבר הזה יתבצע, שיקבל את ברכתו של ראש הממשלה כדי ששיתוף הפעולה של משרד המשפטים ומשרד האוצר יהיה מושלם.

לאה נס: כמו שאנו רואים, יש עוד דרך ארוכה.

לאה נס: הייתי רוצה לשמוע את נציגת משרד ראש הממשלה.

ורד סוויד: אני יועצת ראש הממשלה לענייני חברה.

ורד סוויד: אני רוצה לברך את ד"ר לאה נס על הדיון שהיה כאן ואת כל הנציגים שהציגו את הנושא.

ורד סוויד: אני חושבת שוועקנין היטיב לומר במלותיו שמדובר לא רק בשירות לנכה, אלא בשינוי ושיפור איכות החיים לכל המשפחה.

ורד סוויד: אשמח מאוד לשתף פעולה, להעביר את הדברים שנאמרו כאן למנכ"ל המשרד.

ורד סוויד: אני מסכימה עם התפישה שהועלתה גם על ידייך, דינה, וגם על ידי לאה, שזה לא צריך להיות גטו במקום אחד, אלא במקום שנגיש לכולם.

ורד סוויד: הבנתי שאמורה להיות לכם פגישה עם האוצר בקרוב, אני אשמח להצטרף לפגישה.

לאה נס: זו צריכה להיות מדיניות ממשלתית.

לאה נס: כשאני אומרת "ברכתו של ראש הממשלה", זו מדיניות ממשלתית.

לאה נס: אי אפשר להגיע לתוצר המוגמר בלי שתהיה פה החלטה של ראש הממשלה, לזו כוונתי.

לאה נס: שיהיה במשרד האוצר - מקובל מאוד.

לאה נס: אנו רוצים לקדם לאלתר.

לאה נס: אי אפשר לחכות לעוד סקרים, תקציבים, את זה כבר עברנו.

לאה נס: אנו לא רוצים שבישיבה בשנה הבאה, אם ירצה השם, תגיד לנו ד"ר לבלב שאנו בפיגור של 16 שנה.

לאה נס: אני רוצה שבשנה הבאה נוכל לקדם פרויקטים אחרים ולברך על הפרויקט המוגמר.

לאה נס: תודה רבה, הישיבה נעולה.